Advokat Odd Arne Nilsen - Ålesund - Skadeerstatning ved arbeidsulykke
Selv om det i norske bedrifter er mye fokus på HMS arbeidet, skjer det fra tid til annen arbeidsulykker. Det kan være alt fra uoppmerksomhet hos den ansatte til at arbeidsgiver ignorerer HMS arbeidet.
Uansett hva som er årsak vil en ansatt komme under yrkesskadeforsikringen som arbeidsgiver plikter tegne. Det betyr at den ansatte ved økonomisk tap (blir uføretrygdet e.l.) skal stilles i samme økonomiske stilling som om skaden ikke hadde skjedd. Og har ikke arbeidsgiver tegnet slik forsikring, vil en offenltig ordning likevel sørge for at den ansatte får økonomisk dekning som om man var forsikret.
Mange vil oppleve at ting ofte tar (veldig) lang tid med økonomiske oppgjør etter slike skader. Det skyldes som regel at det må gå litt tid før man endelig kan konkludere med hva den endelige skadesituasjonen ble. Kan vedkommende gå tilbake i jobb? Eventuelt i mindre stilling? Alt dette spiller inn når erstatning skal utbetales.
Fra tid til annen kommer vi bort i saker hvor arbeidsgiver har ignorert alle sikkerhetsanretninger og det er årsak til skaden. I slikt tilfelle er det viktig å varsle arbeidstilsynet som igjen vil innstille overfor politiet på eventuell straff. I slike tilfeller vil arbeidstaker kunne ha krav på tort og svie erstatning, og selv om disse erstatningspostene er beskjedne, statuerer det hvertfall et ansvar og en beklagelse.